Heilsugæsla Kerhólsskóla heyrir undir Heilsugæslustöðina í Laugarási og sinnir hjúkrunarfræðingur heilsugæslunnar henni . Hjúkrunarfræðingur kemur samkvæmt áætlun aðra hverja viku , á mánudögum . Heilsugæsla skólabarna er framhald af ung - og smábarnavernd . Meginmarkmið skólaheilsugæslu er að stuðla að því að börn fái að vaxa , þroskast og stunda nám sitt við bestu andlegu , líkamlegu og félagslegu skilyrði sem völ er á . Skólaheilsugæslan leitast við að efla heilbrigði nemenda og stuðla að vellíðan þeirra . Ólíkt öðru starfsfólki skólans eru skólahjúkrunarfræðingar , skólalæknar og sjúkraliðar starfsfólk Heilbrigðisstofnunar Suðurlands og geta því verið kölluð þangað fyrirvaralaust . Starfsfólk skólaheilsugæslu vinnur í náinni samvinnu við foreldra / forráðamenn , skólastjórnendur , kennara og aðra sem koma að málefnum nemenda . Farið er með allar upplýsingar sem trúnaðarmál . Ábyrgð skólahjúkrunarfræðings Skólahjúkrunarfræðingur ber ábyrgð á skólahjúkrun í þeim skóla sem hann starfar við . Hann vinnur samkvæmt lögum , reglugerðum og tilmælum sem varða starf hans . Reglubundnar skoðanir og bólusetningar 1. bekkur Sjónpróf , heyrnapróf , hæðarmæling og þyngdarmæling . Börnum sem ekki hafa farið í 5 ára skoðun , er vísað til heilsugæslustöðvar . 4. bekkur Sjónpróf , hæðar - og þyngdarmæling . 7. bekkur Sjónpróf , hæðarmæling , þyngdarmæling og athugun á litaskyni . Bólusett gegn mislingum , rauðum hundum og hettusótt ( ein sprauta ) . 9. bekkur Nemendur í öðrum árgöngum eru skoðaðir ef ástæða þykir til . Skólaheilsugæsla fylgist einnig með því að börn hafi fengið þær bólusetningar sem tilmæli landlæknis segja til um . Ef börn hafa ekki fengið fullnægjandi bólusetningar verður haft samband við foreldra . Skólaheilsugæsla sinnir skipulagðri heilbrigðisfræðslu og hvetur til heilbrigðra lífshátta . Öll tækifæri sem gefast eru nýtt til að fræða nemendur og vekja þau til umhugsunar og ábyrgðar á eigin heilbrigði . Innihald fræðslunnar fer eftir aldri barnanna . Foreldrar geta leitað eftir ráðgjöf skólaheilsugæslunnar varðandi vellíðan , andlegt , líkamlegt og félagslegt heilbrigði barnsins . Samkvæmt fyrirmælum landlæknisembættisins eru sérstakar vinnureglur varðandi lyfjagjafir til nemenda á skólatíma . Þar kemur meðal annars fram að skólabörn skulu ekki fá önnur lyf í skólanum en þau sem hafa verið ávísuð af lækni . Í engum tilvikum getur barn borið ábyrgð á lyfjatökunni , ábyrgðin er foreldra . Börn skulu ekki hafa nein lyf undur höndum í skólanum nema í algjörum undantekningartilvikum og eiga þá foreldrar / forráðamenn þeirra barna sem þurfa að taka lyf á skólatíma að hafa samband við skólaheilsugæslu sem skipuleggur lyfjagjafir á skólatíma . Hlutverk þeirra er að fyrirbyggja lús , ráðleggja , styrkja og leiðbeina þegar lús greinist hjá barni . Það er foreldra / forráðamanna að sjá um að fylgjast með hári barna sinna og meðhöndla ef lús greinist . Finnist eitthvað athugavert , er mikilvægt að tilkynna það tafarlaust í skólann ( hjúkrunarfræðingur / ritari / kennari ) og láta einnig þá sem barnið umgengst mest , vita . Komi upp lús í árgangi eru skilaboð send heim með börnunum í þeim árgangi og kembiáætlun sett í gang . Njálgur ( Enterobius vermicularis ) Njálgur er hringormur sem er algengur um allan heim , einkum í tempraða beltinu og er algeng sýking hjá fólki á öllum aldri , einkum meðal barna . Njálgur er ekki talinn valda hýslinum beinu líkamlegu tjóni . Njálgur er skráningarskyldur sjúkdómur . Smitleiðir : Sýking verður þegar njálgsegg eru innbyrt í meltingarveg eftir að hafa borist í munn með höndum . Börn eru líklegri en fullorðnir til að fá sýkinguna því þau eru líklegri til að handleika jarðveg og aur og setja fingurna í munninn án þess að hafa þvegið hendur sínar fyrst . Sjálfssýking verður þegar egg berast í munn með höndum sem hafa klórað á endaþarmssvæði . Smit berst auðveldlega milli fjölskyldumeðlima og leikfélaga eftir snertingu við mengaðan fatnað eða sængurföt . Í einhverjum tilfellum geta einstaka egg orðið loftborin og komist þannig í munn og í meltingarveg með kyngingu . Eftir að eggin hafa verið innbyrt klekjast þau út í smágirninu og þróast þar yfir í fullorðin dýr og færa sig síðan í ristilinn . Allur lífsferillinn er talinn vera 4 - 6 vikur , að meðaltali 30 dagar . Í útliti er njálgur hvítur , lítill og viðkvæmur þráðormur . Fullorðið kvendýr er 8 - 13 mm langt og 0,5 mm þykkt . Fullorðið karldýr er 2 - 5 mm langt og 0,2 mm þykkt . Eftir kynmök drepst karldýrið en kvendýrið flytur sig niður í endaþarminn . Þar fer hún út á yfirborðið , vanalega að nóttu til og verpir miklu magni af eggjum á svæðið umhverfis endaþarminn . Eggin eru hálfgegnsæ með þykka skel með flatri hlið og ekki greinanleg með berum augum . Eftir varpið gefur hún frá sér efni sem veldur miklum kláða og hvetur til að hýsillinn klóri sér á svæðinu og flytji þannig eitthvað af eggjunum á fingurna . Eggin geta einnig borist yfir í fatnað , rúmföt , leikföng og í umhverfið . Eggin geta lifað í 2 - 3 vikur utan líkamans . Í sumum tilfellum klekjast egg út á svæðinu umhverfis endaþarminn og skríða lirfurnar inn um endaþarminn , upp ristilinn og upp í smágirnið þar sem þær þroskast áður en þær fara aftur niður í ristilinn . ( Sarcoptes scabiei ) Kláðamaur er algengur um allan heim . Aukning kláðamaurasmits á sér stað í árvissum bylgjum og er algeng sýking hjá börnum og ungu fólki en getur sýkt fólk á öllum aldri . Kláðamaurasmit er algengara í þéttbýli en dreifbýli og algengara á veturna en á sumrin . Kláðamaursmit er skráningarskyldur sjúkdómur . Kláðamaur er húðmaur 0,35 mm langur . Kvenmaurinn grefur sig inn í húðþekjuna og verpir þar eggjum . Lirfur klekjast út á nokkrum dögum og grafa ný göng í húðþekjuna þar sem þær hafast við þar til þær eru fullþroska . Þróun frá eggi þar til maurinn er fullþroska tekur 10 - 15 daga en maurinn lifir í 4 - 6 vikur . Einkenni smits : Algengasta einkennið er kláði og er það mest áberandi á nóttunni á meðan hýsillinn er í rúminu . Kláðinn kemur 2 - 6 vikum eftir smitun og kemur samfara útbrotum . - Útbrot eru samhverf og eru vanalega litlar rauðar bólur en einnig sjást stundum blöðrur eða hnökrótt þykkildi . Útbrotin eru vanalega mest áberandi á innanverðum lærum , holhöndum , kringum nafla , á rasskinnum og við kynfæri . - Erfitt getur verið að greina fylgsni maursins í húðþekjunni því gangarnir aflagast eða eyðileggjast þegar húðin er klóruð . Algengast er þó að finna þá á milli fingra , á úlnliðum og olnbogum og líta þeir út eins og fínar , hlykkjóttar , gráleitar , dökkar eða silfurlitar línur 2 - 15 mm langar . Einnig má greina þetta á ökklum , fótum , á kynfærum ( karla ) og á geirvörtum . Frekari upplýsingar er að finna á vef landlækni :